RICHY รวบ 11 โครงการหรูจัดแคมเปญพิเศษ 3-4 ส.ค.นี้ วางเป้ากวาดยอดขาย 200 ลบ.
RICHY รวบ 11 โครงการหรูจัดแคมเปญพิเศษ 3-4 ส.ค.นี้ วางเป้ากวาดยอดขาย 200 ลบ.
RICHY รวบ 11 โครงการหรูจัดแคมเปญพิเศษ 3-4 ส.ค.นี้ วางเป้ากวาดยอดขาย 200 ลบ.
23 ก.ค. 2562

ดร.อาภา อรรถบูรณ์วงศ์ ประธานกรรมการบริหาร บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า บริษัทฯเตรียมจัดแคมเปญเพื่อกระตุ้นยอดขายโครงการอสังหาริมทรัพย์ในช่วงครึ่งหลังของปีนี้ ภายใต้แคมเปญ Completed in One Price ราคาเดียว ราคาดี ราคาโดน ทั้ง 11 โครงการ พร้อมโปรโมชั่นพิเศษทุกโครงการ ราคาเริ่มต้นเพียง 2.29 ล้านบาท บนทำเลเมือง ติดรถไฟฟ้าเพียง 0 เมตร ระหว่างวันที่ 3-4 สิงหาคม 2562 นี้เท่านั้น
“มั่นใจว่าแคมเปญนี้จะได้รับการตอบรับจากผู้บริโภคที่กำลังมองหาคอนโดฯ แนวรถไฟฟ้า ซึ่งเราได้คัดเอา 11 โครงการโดดเด่น ในราคาสบายกระเป๋า พร้อมห้องราคาพิเศษ  ราคาเดียว  เตรียมไว้สำหรับลูกค้า โดยสำหรับลูกค้าหรือผู้ที่ต้องการที่อยู่อาศัยตามแนวรถไฟฟ้าหรือพื้นที่ศักยภาพ  สามารถเดินทางไปติดต่อขอรายละเอียดหรือเยี่ยมชมได้ที่โครงการนั้นๆ ซึ่งเรามั่นใจจะสามารถกวาดยอดขายระหว่างการจัดแคมเปญทั้ง 11 โครงการดังกล่าวประมาณ 200 ล้านบาท” ดร.อาภา กล่าว
สำหรับแนวโน้มดอกเบี้ยที่ทรงตัวอยู่ในระดับต่ำและมีโอกาสปรับตัวลดลงจะช่วยกระตุ้นกำลังซื้อของผู้บริโภค โดยในปีนี้บริษัทฯ ตั้งเป้ายอดขายที่ 5 พันล้านบาท โดยจะเปิดโครงการใหม่ จำนวน 5 โครงการ มูลค่าโครงการรวม 9.18 พันล้านบาท ประกอบด้วย โครงการ เดอะริช เอกมัย, โครงการ เดอะริช พระราม 9, โครงการ เดอะริช Point, โครงการ Senior Care เป็นโครงการที่ร่วมทุนกับพันธมิตรญี่ปุ่น จะเปิดในช่วงปลายปี 62 และอีก 1 โครงการ ซึ่งยังอยู่ระหว่างพิจารณาตัดสินใจอีกครั้ง